Ο **Βίτολντ Τασίτσκι** (πολωνικά: Witold Taszycki) (20 Ιουνίου 1898 – 9 Αυγούστου 1979) ήταν Πολωνός γλωσσολόγος. Ειδικεύτηκε στην πολωνική ονομαστική και ιστορική διαλεκτολογία.

Ζωή και καριέρα
---------------

Ο Βίτολντ Τασίτσκι γεννήθηκε στις 20 Ιουνίου 1898 στο Ζαγκούζανι της Αυστροουγγαρίας (τώρα στη νότια Πολωνία). Μεταξύ 1917 και 1921, ήταν φοιτητής πολωνικής και σλαβικής φιλολογίας στο Γιαγκιελόνιο Πανεπιστήμιο, όπου άρχισε να εργάζεται ως βοηθός μετά την απόκτηση του διδακτορικού του το 1922. Έλαβε το μεταδιδακτορικό του δίπλωμα το 1925. Εργάστηκε ως λέκτορας στο Πανεπιστήμιο Στέφανος Μπάτορι του Βίλνο (τώρα Βίλνιους, Λιθουανία) και ανέλαβε θέση καθηγητή στο Πανεπιστήμιο Γιαν Καζίμιες του Λβουφ (τώρα Λβιβ, Ουκρανία). Παρέμεινε στο Λβουφ μετά το ξέσπασμα του Β΄ Παγκοσμίου Πολέμου και συμμετείχε στη μυστική διδασκαλία στο πανεπιστήμιο.

Στη μεταπολεμική περίοδο, βοήθησε στην οργάνωση των σλαβικών και πολωνικών σπουδών στο Πανεπιστήμιο «Νικόλαος Κοπέρνικος» του Τόρουν και στο Πανεπιστήμιο του Βρότσουαφ και συμμετείχε σε εργασίες της Επιτροπής για τον Καθορισμό των Τοπωνυμίων. Το 1946 αναγορεύτηκε καθηγητής στο Γιαγκελόνιο Πανεπιστήμιο, όπου προήδρευσε στα τμήματα Σλαβικής Ονομαστικής, Παλαιάς Πολωνικής Φιλολογίας και Πολωνικής Γλώσσας. Ήταν μέλος της Πολωνικής Ακαδημίας Τεχνών και Επιστημών και της Πολωνικής Ακαδημίας Επιστημών.

Ο Τασίτσκι εκτιμάται για τη συμβολή του στην ανάπτυξη της ονομαστικής έρευνας στην Πολωνία. Ήταν ειδικός στην παλαιά πολωνική γλώσσα και είχε μελετήσει σχεδόν όλα τα γνωστά χειρόγραφα και δημοσιεύσεις γραμμένα σε αυτή τη γλώσσα.

Μεταξύ των πιο αξιοσημείωτων έργων του είναι το «Λεξικό Παλαιών Πολωνικών Προσωπικών Ονομάτων». Περιέχει πληροφορίες για την πολωνική ονοματολογία. οι οποίες συγκεντρώθηκαν από πηγές που κυμαίνονται από τις παλαιότερες γνωστές καταγραφές έως τις αρχές του 16ου αιώνα. Το «Ένα ορθογραφικό λεξικό και οι κανόνες της πολωνικής ορθογραφίας», το οποίο συνυπογράφουν ο Τασίτσκι με τον Στανίσουαφ Γιονουόφσκι (Stanisław Jodłowski), ήταν το πιο ευρέως χρησιμοποιούμενο πολωνικό ορθογραφικό λεξικό στον Μεσοπόλεμο.

Ο τάφος του Βίτολντ Τασίτσκι στο Κοιμητήριο Σαλβάτορ στην Κρακοβία.
Ο Τασίτσκι πέθανε στις 9 Αυγούστου 1979 στην Κρακοβία. Ενταφιάστηκε στον ίδιο τάφο μαζί με τη γυναίκα και την κόρη του, στο Κοιμητήριο Σαλβάτορ στην Κρακοβία (τομέας SC9-B-2).

Παραπομπές
----------

1. ↑  Dalibor Brozović, Tomislav Ladan: «Hrvatska enciklopedija» (Κροατικά) Ινστιτούτο Λεξικογραφίας «Μίροσλαβ Κρλέζα». 1999. 60514. ISBN-13 978-953-6036-31-8. ISBN-10 953-6036-31-2.
2. ↑  (Αγγλικά) *Library of Congress Authorities*. Βιβλιοθήκη του Κογκρέσου. n83226950. Ανακτήθηκε στις 3  Μαρτίου 2020.
3. ↑  srodka.398.
4. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12076882q. Ανακτήθηκε στις 10  Οκτωβρίου 2015.
5. ↑  Ανακτήθηκε στις 10  Ιουλίου 2019.
6. ↑  Ανακτήθηκε στις 3  Ιουλίου 2019.
7. ↑  Ανακτήθηκε στις 11  Σεπτεμβρίου 2021.
8. ↑  Ανακτήθηκε στις 8  Ιανουαρίου 2022.
9. ↑  Zagorska Brooks, Maria (1985). «Lucjan Malinowski and Polish dialectology». *The Polish Review* (University of Illinois Press, Πολωνικό Ινστιτούτο Τεχνών και Επιστημών της Αμερικής) **30** (2): 169. .
10. 1 2 3 4 5 6  Piela, Agnieszka (5 Οκτωβρίου 1997). «Witold Taszycki». *ijp.us.edu.pl* (στα Πολωνικά). Πανεπιστήμιο της Σιλεσίας στο Κατοβίτσε, Instytut Języka Polskiego im. Ireny Bajerowej. Αρχειοθετήθηκε από το πρωτότυπο στις 14 Απριλίου 2023. Ανακτήθηκε στις 9 Φεβρουαρίου 2021.
11. ↑  Koerner, E.F.K. επιμ. (2001). *Towards a History of Linguistics in Poland: From the early beginnings to the end of the 20th century*. John Benjamins Publishing Company. σελ. 64. ISBN 9789027245915.
12. ↑  «Cmentarz parafialny Kraków Salwator - wyszukiwarka osób pochowanych». *krakowsalwator.artlookgallery.com* (στα Πολωνικά).

Βιβλιογραφία
------------

* *Encyclopedia of Ukraine*. Παρίσι — Νέα Υόρκη: Молоде Життя. 1954–1989.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 49249394
* LCCN: n83226950
* ISNI: 0000 0000 8127 3406
* GND: 119192837
* SUDOC: 029065593
* BNF: cb12076882q (data)
* NKC: ola2003198063
* CiNii: DA00901999

 |

 |